पाएं अपने शहर की ताज़ा ख़बरें और फ्री ई-पेपरडाउनलोड करें
कनाडा की कंपनी का प्रतिनिधि बनकर कोलकाता के एक ठग ने जालंधर के सिविल इंजीनियर को ठग लिया। आरोपी ठग ने वीजा प्रोसेस के नाम पर 3.81 लाख मंगवाए और पोल खुली तो फोन स्विच ऑफ कर दिया। अब वह दिल्ली व कोलकाता में घूम रहा है। इसकी शिकायत मिलने के बाद साइबर सैल ने जांच की। जिसके बाद कोलकाता के हर्दियापुर स्टेशन रोड के रहने वाले कल्याण सरदार नाम के ठग पर केस दर्ज कर लिया है।
कनाडा एंबेसी को भेजी थी फाइल तो आया ऑफर लेटर
पुलिस जांच में पता चला कि जालंधर के गांव रोहजड़ी का रहने वाला सुखराजवीर सिंह सिविल इंजीनियर है। वो इस वक्त हिमाचल प्रदेश में IL&FS ट्रांसपोर्टेशन नेटवर्क्स लिमिटेड चला रहे हैं। उसने कनाडा जाने के लिए फाइल कनाडा अंबेसी को भेजी थी। जिसके बाद उन्हें ब्रोंटे कंस्ट्रक्शन कंपनी कनाडा का ऑफर लेटर आ गया।
ठग ने खुद को प्रतिनिधि बता फोन कर रुपए मंगवाने किए शुरू
इसके बाद उन्हें कल्याण सरदार नाम के व्यक्ति का फोन आया। उसने खुद को कंपनी का प्रतिनिधि बताते हुए रुपए पहले वीजा प्रोसेस के लिए सुखराजबीर के पिता गुरमेज सिंह ने 32800 रुपए ट्रांसफर कर दिए। इसके बाद अलग-अलग किश्तों में उन्होंने 3.81 लाख रुपए ट्रांसफर कर दिए। इसके बाद जिस नंबर से वो इंजीनियर सुखराजवीर सिंह को कॉल कर रहा था, वो नंबर बंद कर दिया गया। जिसके बाद उन्होंने पुलिस को इसकी शिकायत कर दी। साइबर सैल की जांच के बाद पुलिस ने केस दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn